text:  Tínedžerská komédia na úrovni slabej tínedžerskej komédie, toť vsjo. Vzhľadom na to, že som sa naladila na jej úroveň, tak som sa občas aj zasmiala. Ale viac ako 1* si tento trapas nezaslúži. Biedny scenár s úbohou motiváciou, ktorý na tú jednu hviezdičku ako-tak zachraňujú len kameá známych hercov a Zelená víla. Vinnieho Jonesa ani nemusím komentovať, bol skvelý, Rade Šerbedžija sa blysol v klasicky padnúcej úlohe a Lucy Lawless si určite svoju roličku vychutnala od bičíku až po podpätky. Čo však porobili s Bratislavou, to im ako Slovák a polovičný “Blavák” jednoducho nedokážem prepáčiť. Jediné, čo si o tom môžem pomyslieť je, že predstavy amerických pubertiakov o sile ich meny k nám snáď pritiahnu viac výletníkov, ktorí vzápätí zistia, že sa za svoj jeden dolár nielenže nikam nedostanú taxíkom, ale nekúpia si zaň ani po*ratý hambáč v Mekáči! A českí diváci, ktorí sú radi, že to nebolo u nich, alebo si robia z Bratislavy posmech, sa tiež môžu ukľudniť – všetky „slovenské“ scény sa totiž nakrúcali v Prahe...
item_title: Eurotrip
item_directors: Jeff Schaffer Alec Berg David Mandel
item_screenwriters: David Mandel Jeff Schaffer
item_cast: Scott Mechlowicz Jacob Pitts Michelle Trachtenberg Travis Wester Jessica Boehrs Vinnie Jones Matt Damon Petr Jákl Jiří Maria Sieber Miroslav Táborský Roger Denesha Jan Nemejovský Jana Pallaske Kristin Kreuk Lucy Lawless Predrag Bjelac Diedrich Bader Rade Šerbedžija John Comer Vítězslav Bouchner Joanna Lumley Jeffrey Tambor Jakub Kohák Patrick Malahide Fred Armisen David Hasselhoff Go Go Jean Michel Francis Mindy Sterling Dominic Raacke Walter Sittler Cathy Meils Patrick Rapold Nick Jameson Joel Kirby Steve Hytner Amy Huck J.P. Manoux Andrea Miltner